BBQ-kortrib op die Koreaanse manierKortrib is ‘n voorkwartsnit en meer bekostigbaar as die meeste snitte wat tradisioneel gebraai word. Marineer lekker lank om die vleis sag te maak en goed deur te geur. Genoeg vir 6 1 kg kortrib, tussen die bene deur in stukkies gesny Marinade 125 ml (½ k) sojasous 250 ml (1 k) water 45 ml (3 e) witasyn 85 ml bruinsuiker 30 ml (2e) sesameolie 1 rooi brandrissie, ontpit en fyngesny 4 knoffelhuisies, fyngekap 1 ui, in dun skywe gesny 1. Voeg sojasous, water, asyn, suiker en sesameolie saam in ‘n nie-metaalbak. Meng goed. Voeg die brandrissie, knoffel en uie by. 2. Voeg die kortribstukkies by en bedek met marinade. Bedek die bak en laat in die yskas marineer 6-12 ure om vleis sag te kry. Draai die vleis ‘n paar keer om. 3. Haal die vleis uit die marinade en vee dit met handoekpapier af. Braai oor ‘n warm gasvlam of kole 5-8 minute aan ‘n kant. Smeer marinade met ‘n kwas daarop net voordat jy dit afhaal, en braai nog vir ‘n minuut of twee aan albei kante totdat dit effe taai is. Moenie vleis brand nie.